Die Bybel App vir Kinders Archives - YouVersion
Category: Die Bybel App vir Kinders
Bible App for Kids in Afrikaans
Posted on 2020-04-28 2020-04-27
Drie Maniere om jou Kinders te Help om by die Nuwe “Alledaagse” aan te Pas
Moenie julle kinders so behandel dat hulle opstandig word nie, maar maak hulle groot met tug en vermaning soos die Here dit wil.
As jy soos baie ouers is wat ons ken, is jou hande vol met voorbereiding van maaltye, skoolbeplanning en hantering van kinders se verveeldheid, terwyl jy ook bekommerd is oor jou werk en toekoms. Ons wil hê jy moet weet: ons is hier vir jou.
Ongeag jou kinders se ouderdomme, is dit heel moontlik dat hulle baie vrae het oor wat aan die gebeur is. Amper oornag het al die daaglikse roetines waarop hulle vir standvastigheid staat gemaak het, verander. Een van die beste dinge wat ons nou vir hulle kan doen is om ‘n nuwe “alledaagse” te vestig.
Hier is drie dinge wat jy op verskillende tye gedurende die dag kan probeer om jou kinders met die aanpassing te help:
Vra jou kinders waaroor hulle dink. Luister dan.
Al sê hulle moeilike of kommerwekkende dinge, probeer om nie geskok te lyk nie. Jou kinders het ‘n plek nodig waar hulle veilig voel om in hulle eie woorde te sê wat op hulle harte is en hoe hulle voel.
Wees die voorbeeld van dit wat jy in jou huis wil sien.
Sorg geestelik goed vir jouself, sodat jy in staat sal wees om jou kinders die emosionele ondersteuning te kan gee wat hulle nodig het. Hier kan jy vrede en bemoediging vir jouself vind:
Teken aan vir Vers-van-die-dag om daaglikse Bybelverse te ontvang om jou te inspireer, te bemoedig en uit te daag.
Leesplanne gee vir jou daaglikse porsies Skrifgedeeltes met oordenkings en klank- of video-inhoud wat jou kan help om dit in jou daaglikse lewe toe te pas.
YouVersion Gebed help jou om tred te hou waarvoor jy bid, en ook met gebede wat jou vriende vir jou stuur.
Bybel App vir Kinders gee vir kinders ‘n gratis, genotvolle Bybelervaring van hul eie.
Bid op ‘n gereelde basis saam met jou kinders.
Gebed is ‘n gesprek met God, waar jy Hom vertel wat jy dink en voel, dinge vra wat jy nodig het en Hom bedank (selfs vir klein oorwinnings). Jy kan enige tyd bid, maar om dit soggens saam te doen, tydens etenstye en voor slaaptyd, is ‘n maklike manier om ‘n daaglikse roetine te vestig. Hier is ‘n goeie voorbeeld:
Liewe Jesus, dankie vir my gesin. Help ons om mekaar lief te hê, om vir mekaar te sorg en vriendelik te wees. Wys ons asseblief hoe ons vir ons bure en vriende lief kan wees. Dankie. Amen.
Bonus! Beplan haarfyn hoe elke dag gaan verloop.
As jou kinders aan ‘n weeklikse rooster gewoond was — met jou wat gaan werk en hulle wat skool of dagsorg toe gaan — kan die dae maar inmekaar vervaag as almal by die huis is. Om vir elke dag ‘n ander tema te gee, kan help om ‘n ritme te skep, ‘n struktuur. Hier is ‘n paar voorbeelde:
Boerewors Dinsdag As jy nie broodrolletjies het nie, sny die wors in die helfte en sit dit op ‘n sny brood.
Deurmekaar Woensdag – Trek onpaar sokkies aan. Tik “resep” in die Google soekblokkie, met ‘n lys van bestanddele wat jy het en span almal in om die gereg te maak.
Grappige Vrydag – Speel saam. Wees laf. Maak grappies. Kyk na ‘n grappige rolprent of TV-vertoning. Maak Vrydagaand ‘n speletjiesaand vir die gesin.
Spesiale Sondag – Aanbid God saam. Soek ‘n aanlyn-kerkdiens. (Baie kerke stel nou ook kinderdienste aanlyn beskikbaar.) Kyk saam na ‘n video in die Bybeltoep en gesels daaroor.
Hoe om met Jou Kinders oor Paasfees te Praat
Offer. Kruisiging. Verlossing. Opstanding. Vernuwing. Dit kan moeilike begrippe wees om te verstaan, selfs vir volwassenes. Hoe stel ons hierdie grondbeginsels van ons geloof aan kinders bekend? Die Bybel App vir Kinders kan daarmee help.
In die Bybel App vir Kinders, kan stories soos “Die Laaste Ete,” “Dit is Gedoen!” en “‘n Blye Sondag” jou kinders die Paasverhaal op ouderdomsgepaste maniere laat ervaar. Hulle word in die verhale betrek deur interaktiewe animasies, terwyl prettige leeraktiwiteite hulle help om te verstaan wat Jesus se offer vir hulle beteken.
Oorweeg dit om saam met jou kinders na hierdie stories te kyk, en laat hulle toe om gesprekke te begin oor wat dit beteken om Jesus in julle gesin te volg.
Kry Die Bybel App vir Kinders
Posted on 2019-12-28 2019-12-19
Het jy ‘n nuwe toestel gekry? Moet dít nie vergeet nie.
Wat is die beste toepassing vir nuwe toestelle?
Almal hou daarvan om ‘n splinternuwe toestel te kry tydens die vakansietyd. Dit help ons om in kontak te bly, ons belangstellings na te vors, foto’s en videos te neem en om betalings te doen. Terwyl jy al jou nodige toepassing installeer (en jou gesinslede help met hulle s’n), moenie die toepassings vergeet wat jou en jou gesin kan help om elke dag nader aan God te kom nie.
Die Bybel Toep laat jou toe om jou gunsteling Bybelweergawes te lees, of daarna te luister, om by wonderlike leraars te leer deur middel van Leesplanne, en jou reis met ander te deel.
Die Bybel App vir Kinders help kinders om 41 Bybelstories deur middel van prettige animasie en aktiwiteite te lees. Dis nou in 50 tale beskikbaar!
Oorweeg jy ‘n geskenk vir die einde van die jaar?
Jy kan deel uitmaak daarvan om ons te help om mense regoor die wêreld te help om elke dag kontak te maak met God. Vat hande met ons in hierdie wêreldwye beweging van God.
Kersfees is amper hier. ⭐️ Kom ons vier dit!
Vir weke het ons nou al ons harte voorberei in hoopvolle verwagting, en nou is Kersfees oor een week. Vier saam met ons terwyl ons besin oor God se perfekte geskenk aan ons: Sy enigste seun, Jesus. Wanneer jy hierdie vakansietyd saam met vriende en familie kuier, weet ons dat jy dit sal geniet om God se Woord te lees. Lees hierdie herinneringe van die hoop en vreugde wat ons in Christus het.
Die Kersfees Storie
YouVersion, 5 Dae
Lees of luister na die volledige Bybelse weergawe van Christus se geboorte, van profesieë oor die Verlosser wat sou kom, tot sy nederige begin in ‘n stal, en al die pad tot by Immanuel: God wat by ons is.
Bybel App vir Kinders:
Die eerste Kersgeskenk
Vier Jesus se koms met pret, raak-sensitiewe animasies en kleurvolle kunswerke. Die kinders in jou lewe sal daarvan hou om al 41 stories in die Bybel App vir Kinders te verken. Jy sal daarvan hou hoe die Geskommelde Storie, Storie Pasmaats en Storie Plakkers aktiwiteite hulle help om die dinge wat hulle leer, te onthou. YouVersion het die Bybel App vir Kinders ontwikkel in samewerking met OneHope, om kinders ‘n Bybelervaring van hul eie te gee. Dis alreeds geïnstalleer op meer as 34 miljoen toestelle wêreldwyd. Die Bybel App vir Kinders is beskikbaar in 50 tale – en dit is altyd heeltemal gratis.
Hoe Lei Ek My Kinders Geestelik?
Leer dit vir jou kinders deur met hulle daaroor te praat as jy in jou huis is en as jy op pad is, as jy gaan slaap en as jy opstaan.
Dit kan moeilik wees om jou geloof aan jou kinders te verduidelik op maniere wat hulle kan verstaan. Gelukkig hoef jy nie alles te weet of alles te verstaan nie. Trouens, as jy jou geloof met jou kinders deel, gee jy hulle iets meer waardevol as net inligting: jou tyd en aandag.
Ervaar Saam die Groot Stories van die Bybel.
Jy kan eenvoudig net die Bybel App vir Kinders op jou selfoon oopmaak en dit vir jou kind gee, (miskien sodat jy ‘n paar takies gedoen kan kry). Maar oorweeg die volgende: Sit met jou kind op jou skoot en vra hulle om vir jou ‘n storie te wys. Laat jou kind jou wys hoe die program werk. (Vra baie vrae!) Om die program saam te deel, skep natuurlike geleenthede vir julle om te praat… en jy sal leer wat in jou kind se gedagtes aan die gang is.
Laai die Bybel Toep af
Vind Jou Mense.
Jy kan jou kinders julle gesin se waardes leer (en jy behoort dit te doen), maar hulle sal dit beter leer as hulle sien dat jy dit elke dag uitleef. Dis ‘n goeie idee om jou gesin in kontak te bring met ander gesinne wat dieselfde waardes het. As jy nog nie ‘n geestelike huis gevind het nie, kan jy een naby jou opspoor by die Gebeurtenis funksie in die Bybel Toep.
Jy Lei Alreeds Jou Gesin Op Geestelike Gebied
Alles wat ons hier genoem het, is net voorstelle. Ons hoop dit sal meer idees by jou laat opkom van hoe jy in jou gesin kan belê. Of jy nou een van hulle probeer, of nie, onthou net: jy is alreeds besig om jou gesin te lei. Wat jy ook al elke dag doen, jou kinders leer daaruit dat dit die dinge is waaraan jy waarde heg. Kies doelbewus die rigting waarin jou gesin moet gaan…en doen dit saam.